b'\n_START_ARTICLE_\nBuharan alue\n_START_SECTION_\nHistoria\n_START_PARAGRAPH_\nBuharan aluetta hallitsivat arabit 700-luvulla ja Persia 800- ja 900-luvuilla. Mongolit valloittivat alueen 1200-luvun alussa ja vuodesta 1555 l\xc3\xa4htien alue kuului Buharan kaanikuntaan. Ven\xc3\xa4j\xc3\xa4 valloitti kaanikunnan 1866 ja teki siit\xc3\xa4 vasallivaltion. Kaanikunta liitettiin Neuvostoliittoon 1920 ja siit\xc3\xa4 muodostettiin Buharan kansantasavalta, joka kuitenkin jo 1924 lakkautettiin. T\xc3\xa4ll\xc3\xb6in nykyinen Buharan alue liitettiin Uzbekistanin neuvostotasavaltaan.'